སྔོན་འདས་པའི་་བསྐལ་པ་གྲངས་མེད་ཚད་མེད་པའི་་ཕ་རོལ་ན་་རྒྱལ་པོ་མཛེས་པ་་ཞེས་བྱ་བ་ཞིག་་བྱུང་སྟེ།ཆོས་བཞིན་དུ་་སྲིད་འཚོའོ།དེའི་་ཚེ་ཡུལ་དེ་ན་་བྲམ་ཟེ་་དབྱིག་པ་ཅེན་་ཞེས་བྱ་བ་ཞིག་་འདུག་སྟེ།རབ་ཏུ་་དབུལ་ཕོངས་པ།བཟའ་བ་དང་་བགོ་པ་མེད་པ་ཞིག་གོ་་དེས་ཁྱིམ་བདག་ཅིག་ལ་་གླང་ཞིག་་བརྙས་ཏེ།ཉིན་པར་སྤྱོད་ནས་་གླང་དེ་་ཁྲིད་དེ་་ཁྱིམ་བདག་དེའི་་ཁྱིམ་དུ་་སོང་བ་དང༌།དེ་ན་་ཁྱིམ་བདག་་ནི་་ཟན་་ཟ་སྟེ།དབྱིག་པ་ཅན་གྱིས་་གླང་དེ་་ཁྱིམ་གྱི་་ནང་དུ་་བཏང་བ་དང༌།གླང་་སྒོ་གཞན་ཞིག་ཏུ་་སོང་ནས་་སྟོར་ཏོ།ཁྱིམ་བདག་དེ་་ཟན་་ཟོས་ནས་་ལངས་པ་དང༌།དེ་ན་་གླང་་མ་མཐོང་ནས་་དེས་་དབྱིག་པ་ཅན་པ་ལ་་གླང་ག་རེ་ཞེས་བྱས་པ་དང༌།དེས་་སྨྲས་པ།ཁྱོད་ཀྱི་་ཁྱིམ་གྱི་་ནང་དུ་་བཏང་ངོ༌།ཁྱོད་ཀྱིས་་ངའི་་གླང་་བོར་གྱིས།གླང་་སླར་་བྱིན་ཅིག་ཅེས་སྨྲས་པ་དང༌།དེས་སྨྲས་པ།ངས་མ་བོར་རོ།དེ་ནས་དེ་གཉིས་འགྲོགས་ཏེ་རྒྱལ་པོའི་་ཐད་དུ་་འདོང་དང༌།དེས་་འུ་བུ་ཅག་གི་་རིགས་པ་དང་་མི་རིགས་པ་་རྟོག་པར་འགྱུར་རོ་ཞེས་སྨྲས་ནས་་དེ་གཉིས་་དོང་བ་དང༌།